Ο **Green Arrow** (Πραγματικό Όνομα: Όλιβερ Τζόνας Κουίν) είναι ήρωας της εταιρίας Dc Comics. Έκανε το ντεμπούτο του στις σελίδες των More Fun Comics (συγκεκριμένα #73) τον Νοέμβριο του 1941 και από τότε εκδίδονται ιστορίες του ασταμάτητα μέχρι σήμερα. Οι δημιουργοί του Μόρτον Γουέσινγκερ και Τζωρτζ Παπ (σχέδιο) δημιουργώντας τον χαρακτήρα είχαν στο μυαλό τους την ταινία "Ο Πράσινος Τοξότης" (που ήταν βασισμένη στο ομώνυμο βιβλίο) και έναν άλλον ήρωα που είχε εμφανιστεί σχεδόν 2 χρόνια νωρίτερα, τον Μπάτμαν. Δανείστηκαν τη φόρμουλα επιτυχίας του Μπάτμαν, δηλαδή δημιούργησαν έναν ήρωα εκατομμυριούχο, χωρίς δυνάμεις, με τεχνολογικά ανεπτυγμένα όπλα, με βοηθό και ειδικά οχήματα (Arrow-Plane, Arrowcar κλπ). Πίστευαν ότι ο κόσμος θα βαριόταν έναν ήρωα ντυμένο νυχτερίδα και τότε ο Green Arrow θα γινόταν ο αντικαταστάτης του. Αυτό δεν έγινε και γι' αυτό με τα χρόνια ο χαρακτήρας του Green Arrow άλλαξε τόσο πολύ που σήμερα δεν μοιάζει καθόλου με τον χαρακτήρα που ήταν στην αρχή. Ο Green Arrow αποτέλεσε σημαντικό κομμάτι στο σύμπαν της Dc αφού υπήρξε μέλος της Λεγεώνας της Δικαιοσύνης και πρωταγωνιστής σε πολλά μεγάλα γεγονότα. Ο χαρακτήρας παλιά ήταν γνωστός μόνο σε θαυμαστές των comics, μα κάνοντας πολλές εμφανίσεις σε πολλές σειρές και Cartoons και έχοντας τη δικιά του σειρά (Arrow), είναι αρκετά γνωστός στο ευρύ κοινό σήμερα.

Χρυσή Εποχή
-----------

Ο Green Arrow, έχοντας κάνει την πρώτη του εμφάνιση στο More Fun Comics #73, συνέχισε την πορεία του μέσα από πολλές σειρές comics. Τον Δεκέμβριο του 1941, αυτός και ο βοηθός του γίνανε μέλος της ομάδας "Οι 7 Στρατιώτες της Νίκης". Οι ιστορίες της ομάδας εκδίδονταν στη σειρά Leading Comics στα τεύχη #1-#14. Ο ήρωας συνέχισε να έχει σημαντικό ρόλο και στην σειρά More Fun Comics, αυτός και ο βοηθός του Speedy ήταν στο εξώφυλλο σε 23 τεύχη ( #77-#85, #88-#99, #101, #103). Ιστορίες του υπήρχαν επίσης και σε άλλες σειρές, ως δεύτερες ιστορίες (Action Comics, Adventure Comics, World’s Finest Comics)

Στενοί Συνεργάτες
-----------------

* Ντάινα Λόρελ Λανς (Black Canary):

Η Black Canary, όπως είχε δηλώσει ο ίδιος ο Όλιβερ είναι η καλύτερη συνεργάτης του. Η Ντάινα ήρθε από τη γη 2 στη γη 1 μετά από τον θάνατο του άνδρα της και έγινε μέλος της Λεγεώνας της Δικαιοσύνης. Ο Όλιβερ από την αρχή έδειξε ενδιαφέρον για την Ντάινα και μετά από λίγο καιρό οι δύο τους αποφάσισαν να γίνουν ζευγάρι. Είναι από τα πιο μακροχρόνια και αγαπημένα ζευγάρια στα Comics. Είχαν πολλές διαμάχες και χωρισμούς, μα το 2007 παντρεύτηκαν. Τον Δεκέμβριο του 2007 απέκτησαν τη δικιά τους σειρά Comics. Το 2010 χώρισαν μετά τα γεγονότα των "Λεγεώνα Της Δικαιοσύνης: Κραυγή Για Δικαιοσύνη" και "Η Πτώση του Green Arrow". Μετά τα γεγονότα του Flashpoint και την επανεκκίνηση του σύμπαντος, στην New 52 δεν γνωριζόντουσαν. Στο Rebirth όμως γνωρίστηκαν από την αρχή και από τότε είναι ζευγάρι πάλι.

* Ρόι Χάρπερ (Speedy/Arsenal/Red Arrow):

Ο Ρόι έγινε βοηθός του Green Arrow στην ηλικία των 13 με το όνομα Speedy. Εκτός από βοηθός του ήταν και υιοθετημένος γιος του. Μαζί αποτελούσαν το δυναμικό ντουέτο Green Arrow/Speedy που προστάτευε την πόλη, όμως όταν ο Όλιβερ έχασε την περιουσία του και προσπαθούσε να βρει τον εαυτό του άφησε τον Ρόι μόνο του. Την ίδια περίοδο είχαν διαλυθεί και οι Teen Titans (η ομάδα που ήταν μέλος ο Ρόι), με αποτέλεσμα ο Ρόι να μπλέξει με τα ναρκωτικά. Ο Όλιβερ όταν το έμαθε αντέδρασε υπερβολικά και πέταξε τον Ρόι στον δρόμο. Ευτυχώς γι' αυτόν υπήρχαν ο Χαλ και η Ντάινα για να τον βοηθήσουν. Για αρκετά χρόνια ο Όλιβερ με τον Ρόι είχαν μια άσχημη σχέση αφού ο Ρόι δεν μπορούσε να συγχωρέσει, μα το ξεπέρασαν. Ο Ρόι κρατούσε στενή επαφή με τον Όλιβερ και σε πολλές περιπτώσεις προσπαθούσε να τον κάνει υπερήφανο. Όταν έγινε μέλος της Λεγεώνας της Δικαιοσύνης διάλεξε να αλλάξει το όνομα του σε Red Arrow γιατί όπως είπε "οικογενειακή επιχείρηση, οικογενειακό όνομα". Όταν ο εγκληματίας "Προμηθέας" κατάστρεψε την μισή πόλη, έκοψε το χέρι του Ρόι και σκότωσε τη Λίαν (κόρη του Ρόι και εγγονή του Όλιβερ), ο Όλιβερ μην μπορώντας να συγκρατήσει τον εαυτό του παραβίασε τους κανόνες και τον σκότωσε. Στο New 52, ο Όλιβερ με τον Ρόι είναι τσακωμένοι χωρίς να έχει ξεκαθαριστεί ο λόγος και στο Rebirth μετά την ιστορία "Η Επιστροφή του Ρόι Χάρπερ", ο Ρόι με τον Όλιβερ είναι πάλι πολύ κοντά ο ένας στον άλλον

* Χαλ Τζόρνταν (Green Lantern):

Ο Χαλ ήταν μέλος της Λεγεώνας της Δικαιοσύνης, όπως και ο Όλιβερ, μα οι δύο τους είχαν μόνο επαγγελματική σχέση. Αυτό άλλαξε όταν ο Όλιβερ αποφάσισε να πάει με τον Χαλ σε ένα ταξίδι στην Αμερική για να του δείξει την "πραγματική Αμερική". Οι δύο ήρωες παλέψανε πολλά κοινωνικά φαινόμενα όπως ο Ρατσισμός, η πολιτική διαφθορά, τα ναρκωτικά κλπ και από τότε γίνανε κολλητοί φίλοι. Η μοίρα αυτής την φιλίας ήταν τραγική αφού ο Χαλ μετά την καταστροφή της πόλης του τρελάθηκε και προσπάθησε να καταστρέψει το σύμπαν. Μετά από μια μάχη του με τον Σπέκτρε, είχε αποδυναμωθεί αρκετά ώστε ο Όλιβερ με ένα βέλος του να τον σκοτώσει και να σώσει το σύμπαν. Στη συνέχεια αποδείχθηκε ότι ο Χαλ δεν πέθανε πραγματικά και ακόμα πιο μετά έγινε ο Σπέκτρε. Πέντε χρόνια από τον θάνατο του Όλιβερ, ο Χαλ μην μπορώντας να αντέξει τον πόνο, επανέφερε τον φίλο του πίσω στην ζωή. Μετά από μερικά χρόνια γύρισε και ο Χάλ πίσω στη ζωή και συνέχισε να έχει στενή σχέση με τον Όλιβερ. Όταν αποφάσισε να φύγει από την Λεγεώνα της Δικαιοσύνης ο Όλιβερ αποφάσισε να τον ακολουθήσει και αυτό οδήγησε στα γεγονότα του "Λεγεώνα της Δικαιοσύνης: Κραυγή για δικαιοσύνη". Στην New 52, ο Όλιβερ με τον Χαλ είναι γνωστοί χωρίς να δείχνει ο ένας συμπάθεια για τον άλλον. Στο Rebirth όμως μετά από μια περιπέτεια μαζί γίνονται πάλι κολλητοί

* Κόννορ Χωκ (Green Arrow):

Ο Κόννορ είναι το εξώγαμο παιδί του Όλιβερ με τη Μούντει Χωκ. Ο Όλιβερ δεν ήθελε να αναλάβει την ανατροφή του Κόννορ διότι βρισκόταν στις αρχές της καριέρας του ως Green Arrow και δεν ήθελε να τον βάλει σε κίνδυνο. Άλλος ένας βασικός λόγος ήταν ότι είχε βρει τον Ρόι και είχε γεμίσει το κενό που είχε σαν πατέρας. Ο Κόννορ σε νεαρή ηλικία μπήκε στο μοναστήρι που είχε πάει ο πατέρας του και προπονήθηκε στις πολεμικές τέχνες και την τοξοβολία. Όταν γνώρισε τον πατέρα του έφυγαν μαζί από το μοναστήρι. Δεν του αποκάλυψε ότι ήταν ο γιος του και γι αυτό ο Όλιβερ νευρίασε μαζί του. Πριν προλάβουν να τα βρούνε ο Όλιβερ πέθανε. Ο Κόννορ υιοθέτησε την ταυτότητα του Green Arrow για να τιμήσει τον πατέρα του. Όταν γύρισε πίσω στην ζωή ο Όλιβερ προσπάθησε να επανορθώσει για όλον τον χαμένο χρόνο με τον Κόννορ. Έτσι ο Κόννορ κράτησε την ταυτότητα του Green Arrow και άρχισαν να παλεύουν το έγκλημα μαζί. Ο Όλιβερ αποκάλυψε στον Κόννορ ότι ήξερε την ύπαρξή του και του ζήτησε συγγνώμη, ο Κόννορ τον συγχώρεσε. Στα γεγονότα της σειράς "Green Arrow/ Black Canary", ο Κόννορ τραυματίστηκε σχεδόν θανάσιμα και έπεσε σε κώμα. Ο Όλιβερ για ένα μικρό διάστημα παράτησε την καριέρα του σαν Green Arrow για να βρίσκεται συνέχεια στο δωμάτιο του γιου του. Όταν έλειψε για μερικές ώρες για να παντρευτεί με την Black Canary απήγαγαν τον Κόννορ. Ο Όλιβερ μαζί με την υπόλοιπη ομάδα Arrow ψάξανε και βρήκανε τον Κόννορ. Είχε αποκτήσει τις αισθήσεις του μα ήταν διαφορετικός, είχε χάσει μερικές αναμνήσεις του και δεν καταλάβαινε τον πόνο. Επέλεξε να φύγει από το σπίτι και άρχισε να μισεί τον Όλιβερ που ήξερε την ύπαρξη του και δεν τον μεγάλωσε. Ο Κόννορ δεν έχει εμφανιστεί στην New 52 και το Rebirth

* Μπρους Γουέιν (Μπατμαν):

Ο Όλιβερ αποτελεί έναν από τους πιο στενούς φίλους του Μπρους. Είχαν συνεργαστεί σε άπειρες υποθέσεις της λεγεώνας και ως ντουέτο. Όταν ο ένας βρισκόταν σε δύσκολη κατάσταση πάντα ήταν ο άλλος διαθέσιμος να τον βοηθήσει. Είχαν συχνά όμως και διαμάχες. Ο Όλιβερ σε πολλές περιστάσεις αποκαλούσε τον Μπρους φασίστα. Ο Όλιβερ ήταν ένα από τα λίγα άτομα που κουβάλησαν το φέρετρο του Μπρους όταν πέθανε και ο Μπάτμαν ήταν ο μόνος που πίστευε την Black Canary που έλεγε ότι ο Όλιβερ ζούσε στον δεύτερο υποτιθέμενο θάνατο του

* Μια Ντρέιντεν (Speedy):

Η Μια ήταν μια ανήλικη κοπέλα που δούλευε ως ιερόδουλη. Ο Όλιβερ της έσωσε τη ζωή ως Green Arrow και στη συνέχεια την υιοθέτησε. Ήθελε να προσφέρει μια φυσιολογική ζωή στην Μια, μα εκείνη ήθελε να ακολουθήσει τα βήματά του και να γίνει ήρωας. Η Μια διαγνώστηκε με HIV (κάνοντας την, την πρώτη βασική χαρακτήρα Comics με HIV). Ο Όλιβερ στο τέλος την άφησε να γίνει ήρωας και εκείνη επέλεξε το όνομα Speedy, θέλοντας να τιμήσει τον Ρόι. Η Μια δεν έχει εμφανιστεί στην New 52 και το Rebirth

* Εμίκο Κουίν (Red Arrow):

Η Εμίκο έκανε την πρώτη της εμφάνιση στην New 52. Ήταν κόρη του Ρόμπερτ Κουίν (πατέρα του Όλιβερ) και της δολοφόνου Σάντο. Η Εμίκο μεγάλωσε με τον εγκληματία Κομόντο που την προπόνησε στην τοξοβολία και την έκανε να πιστέψει ότι οι γονείς της ήταν εχθροί της. Μετά τα γεγονότα του "Outsiders War" και τον θάνατο του Κομόντο η Εμίκο ήταν ελεύθερη. Επέλεξε να μείνει με την μητέρα της μα μετά από λίγο καιρό πήγε στον Όλιβερ διότι πίστευε ότι η μητέρα της ήταν μια "ψεύτρα". Ο Όλιβερ προσπάθησε να αναθρέψει την Εμίκο σαν κόρη του θέλοντας να της προσφέρει μια φυσιολογική ζωή. Εκείνη όμως ήθελε να γίνει βοηθός του. Στο Rebirth υιοθέτησε την ταυτότητα της Red Arrow, όμως ο Όλιβερ την αποκαλούσε "Speedy" η "Emi"

* Χένρι Φιφ:

Ο Χένρι έκανε την πρώτη του εμφάνιση στην New 52. Δούλευε στην εταιρία του Όλιβερ μέχρι που τον έδιωξαν. Ο Όλιβερ έτρεξε για βοήθεια σε αυτόν και του αποκάλυψε την μυστική του ταυτότητα όταν ο Κομόντο του απήγαγε τους συνεργάτες. Από τότε ο Χένρι είναι μέλος της ομάδας Arrow.

* Τζον Ντιγκλ:

Ο Τζον Ντιγκλ έκανε την πρώτη του εμφάνιση στην New 52. Ήταν εμπνευσμένος από τον ομώνυμο χαρακτήρα της σειράς Arrow. Ο Τζον ήταν στρατιωτικός και ήταν συνεργάτης του Green Arrow στις αρχές της καριέρας του, την εποχή που είχε μόνο αυτόν και τον Ρόι σαν συνεργάτες. Ο Όλιβερ μετά τον θάνατο της μητέρας του άρχισε να πίνει και να τσακώνεται και με τους δύο με αποτέλεσμα να φύγουν από την ομάδα του. Ο Ντίγκλ γύρισε πίσω στο Σιάτλ για να βοηθήσει τον Όλιβερ στα γεγονότα του "Broken". Στο Rebirth μπήκε πάλι στην ομάδα Arrow όταν έμαθε ότι ο Όλιβερ πέθανε. Αφού ανακάλυψε ότι ζούσε τελικά, τον βοήθησε στη μάχη του με τον "κόκκινο κύκλο", μέχρι που τον πρόδωσε για να σώσει τη ζωή του Μάλκλομ Μέρλιν. Ο Ντίγκλ πέρασε ένα μεγάλο χρονικό διάστημα γιατρεύοντας τον Μέρλιν λόγω ενός χρέος που του είχε. Τελικά γύρισε πίσω και βοήθησε τον Όλιβερ στη μάχη του με τον Μέρλιν και την Μόιρα Κουίν (μητέρα του Όλιβερ). Του ζήτησε συγγνώμη και του εξήγησε. Ο Όλιβερ τον συγχώρεσε αμέσως

Δεξιοτεχνίες και ικανότητες
---------------------------

* Τοξοβολία: Ο Green Arrow θεωρείται μέχρι και από τους υπεράνθρωπους χαρακτήρες της Dc, ο καλύτερος τοξότης που υπάρχει. Ο ίδιος δηλώνει ότι δεν αστοχεί ποτέ και η Black Canary τον είχε δει να ρίχνει 39 βέλη σε ένα λεπτό. Ο Green Arrow είναι τόσο καλός τοξότης που μπορεί να πετύχει μια σταγόνα νερού που πέφτει από μια βρύση, μπορεί να πετυχαίνει στόχους ενώ δεν έχει ισορροπία και από αποστάσεις μεγαλύτερες του Ολυμπιακού Ρεκόρ. Στη λεγεώνα πιστεύουν ότι ο Όλιβερ έχει υπερδυνάμεις σαν εξήγηση του στόχου του, μα στην πραγματικότητα είναι αποτέλεσμα σκληρής προπόνησης
* Πολεμικές Τέχνες: Μετά τα γεγονότα του "Year One", ο Green Arrow εκπαιδεύτηκε τόσο καλά που έγινε από τους καλύτερους στις πολεμικές τέχνες στο σύμπαν της Dc. Η προπόνηση ήταν με μερικούς από τους καλύτερους δασκάλους του κόσμου και τον Νάτας (δάσκαλος του Deathstroke). Ο Όλιβερ έγινε τόσο καλός στις πολεμικές τέχνες που κατάφερε να νικήσει τον Μπάτμαν σε μάχη χωρίς όπλα και να κάνει τον Deathstroke να τραπεί σε φυγή χρησιμοποιώντας σπαθί. Μερικές από τις πολεμικές τέχνες που ξέρει είναι το Judo, Kickboxing, Karate. Επίσης ξέρει να παλεύει και με σπαθί όπως και τόξο στα χέρια
* Καλή Φυσική Κατάσταση: Ο Green Arrow βρίσκεται σε απίστευτη φυσική κατάσταση (σε επίπεδο ολυμπιονίκη και πάνω). Τα αντανακλαστικά του μετά την εκπαίδευσή του στο "Year One" ήταν τόσο καλά που μπορούσε να αποφύγει σφαίρα την στιγμή που έφευγε από το όπλο. Επίσης λόγω της φυσικής του κατάστασης είναι ικανός να κάνει τρομερά ακροβατικά και να συνεχίζει να παλεύει έχοντας σοβαρά τραύματα
* Ικανότητες Πιλότου: Ο Green Arrow μπορεί να πετάξει αεροπλάνο. Στο παρελθόν πιλόταρε το Arrowplane

Εξοπλισμός
----------

* Στολή: Η "Ζακέτα" του Green Arrow είναι ένα είδος αλεξίσφαιρου. Αν δεχτεί σφαίρες από μπροστά και από πίσω δεν θα τραυματιστούν τα ζωτικά του όργανα. Επίσης συχνά στην στολή του κρύβει μύτες βέλος για να τις εκτοξεύει ως μικρά μαχαίρια
* Τόξο: Ο Green Arrow αλλάζει διάφορα τόξα κατά τη διάρκεια της καριέρας του, συνήθως αυτά είναι βαμμένα πράσινα. Όταν ο Όλιβερ τραβάει τη χορδή του τόξου είναι σαν να τραβάει 103 Pounds (46,7 κιλά)
* Trick Βέλη: Ο Green Arrow έχει μερικά βέλη με διάφορες ιδιότητες. Μερικά από αυτά είναι: Boxing Glove Arrow: Bέλος που έχει πάνω ένα γάντι του Μπόξ Explosive Arrow: Bέλος που εκρήγνυται Glue Arrow: Βέλος που δημιουργεί ένα κουκούλι κόλλας που διαλύεται δύσκολα Net Arrow: Βέλος που πετάει ένα δίχτυ και παγιδεύει τους αντιπάλους Sleeping Gus Arrow: Βέλος με αέριο που αφήνει αναίσθητους τους αντιπάλους
* Οχήματα: Τα παρακάτω οχήματα ανήκαν στον Green Arrow μέχρι το 1969: Arrow-car Arrow-Plane Arrow-Sub

Σε άλλα μέσα
------------

### *Σούπερμαν, τα Χρόνια της Νιότης*

Κύριο λήμμα: Σούπερμαν: Τα Χρόνια της Νιότης
Ο Τζάστιν Χάρτλεϋ υποδύεται τον Όλιβερ Κουΐν/Green Arrow στον *Σούπερμαν: Τα Χρόνια της Νιότης*, και πρωτοπαρουσιάστηκε στο επεισόδιο του έκτου κύκλου "Sneeze". Ο χαρακτήρας ξεκινά ως διερχόμενος χαρακτήρας, ο οποίος είναι ήδη ένας κατασταλαγμένος αυτόκλητος τιμωρός στην πατρίδα του την Πόλη Σταρ, και αρχικά συνδέεται ρομαντικά με την Λόις Λέην σε ένα ειδύλλιο. Έπειτα από μία δύσκολη αρχή, γίνεται ένας έμπιστος σύμμαχος και φίλος τού Κλαρκ Κεντ. Ο Green Arrow διατηρεί τα πολλά και μοναδικά βέλη του και δείχνει τις εκπληκτικές ικανότητές του στην τοξοβολία, καθώς και στη χρήση βαλλίστρας με πολλά βέλη-κόλπα. Στο επεισόδιο "Δικαιόσυνη", ο Όλιβερ μπαίνει στην ομάδα του Κλάρκ, για να θέσει τέλος στα πειράματα του Λεξ Λούθορ με υπερκακούς, μαζί με άλλους υπερήρωες που έχει συναντήσει ο Κλαρκ στα ταξίδια του, δημιουργώντας μία πρωτότυπη μορφή τής Λεγεώνας τής Δικαιόσυνης. Ο Όλιβερ επανέρχεται στον έβδομο κύκλο στο επεισόδιο "Σειρήνα", στο οποίο συνεχίζει να μάχεται την Εταιρεία Λούθορ, και συναντά μία άλλη υπερήρωα την BΜαύρη Κανάρα, την οποία και στρατολογεί στην Λεγεώνα τού. Σε μία αναδρομή στο παρελθόν, στο επεισόδιο του έβδομου κύκλου "Η Αλήθεια", μία νεαρή εκδοχή τού Όλιβερ Κουΐν κάνει εμφάνιση με τον Λουκ Γκαιρ στον ρόλο.

Από τον όγδοο έως τον δέκατο κύκλο, ο Χάρτλεϋ γίνεται βασικό μέλος τής σειράς και ενώνεται με το παρελθόν τής σειράς μέσω των επιχειρήσεων Κουΐν οι οποίες έχουν συνδέσεις με τις οικογένειες Λούθορ, Τιγκ και Σουάν. Ο Όλιβερ ήταν παιδικός φίλος, συμμαθητής και αργότερα έφηβος τραμπούκος τού Λεξ Λούθορ. Στο επεισόδιο τού όγδοου κύκλου *Requiem*, Ο Όλιβερ διακινδυνεύει την φιλία του με τον Κλαρκ, σκοτώνοντας τον Λεξ, κάτι που ο Κλαρκ ποτέ δεν θα ενέκρινε. Κατά τη διάρκεια της σειράς, ο Όλιβερ και ο Κλαρκ γίνονται πολύ στενοί φίλοι και καθιερώνουν τη δουλειά τού υπερήρωα και συνεργάζονται με άλλα μέλη τής Λεγεώνας τής Δικαιοσύνης, όταν χρειαστεί. Ο Όλιβερ αργότερα σχετίζεται ερωτικά με την καλύτερη φίλη τού Κλαρκ και ξαδέλφη τής Λόις, την Χλόη Σάλλιβαν. Στο φινάλε τής σειράς, ο Όλιβερ γίνεται κουμπάρος στον γάμο τού Κλαρκ και της Λόις, και η Χλόη εμφανίζεται να έχει γιο στο μέλλον, κάνοντας υπόνοια ότι είναι του Όλιβερ. Το *Σούπερμαν, τα χρόνια της νιότης: Ενδέκατος Κύκλος, π*ου είναι ένα κόμικ που συνεχίζει την πορεία τής σειράς αποκαλύπτει ότι ο Όλιβερ έχει ένα γιο, τον Τζώναθαν Κουΐν, ονομαζόμενο έτσι προς τιμήν τού πατέρα τού Κλαρκ.

### *Arrow*

Κύριο λήμμα: Arrow (τηλεοπτική σειρά)
Τον Ιανουάριο τού 2012, το The CW έδωσε το πράσινο φως για τον πιλότο τής προτεινόμενης σειράς *Arrow* με τον Γκρεγκ Μπερλάντι, τον Μαρκ Γκούγκενχαιμ και τον Άντριου Κράισμπεργκ στην παραγωγή. Η σειρά προσφέρει μία νέα οπτική στον χαρακτήρα ο οποίος, αρχικά, δεν έχει καθόλου υπερδυνάμεις, ως μέσον της ρεαλιστικής απεικόνισης των χαρακτήρων τού σύμπαντος αυτού. Σε αντίθεση με τον ήρωα Green Arrow, η σειρά περιέχει αναδρομές στο παρελθόν τού Όλιβερ στο νησί και τα γεγονότα που τον έκαναν ήρωα στο παρόν Ο Στήβεν Αμέλ υποδύεται τον Όλιβερ Κουΐν στη σειρά.. Έκανε πρεμιέρα στις 10 Οκτωβρίου 2012 στην Βόρεια Αμερική, και επιλέχθηκε για πλήρους σεζόν κύκλο αργότερα τον ίδιο μήνα. Τον Φεβρουάριο του 2012 πήρε το φως για δεύτερο κύκλο, που έκανε πρεμιέρα 9 Οκτωβρίου 2013. Τον Φεβρουάριο του 2014 ανανεώθηκε για τρίτο κύκλο που έκανε πρεμιέρα τον Οκτώβριο του 2014.

#### *The Flash*

Κύριο λήμμα: The Flash (τηλεοπτική σειρά)
Ο Όλιβερ Κουΐν έχει κάνει πολλές εμφανίσεις και στην αδελφική σειρά του *Arrow*, το *The Flash*, και πάλι στον ρόλο ο Στήβεν Αμέλ. Στον πιλότο, ο Μπάρρυ Άλλεν επιστρέφει στην Πόλη Στάρλινγκ μετά την απόκτηση της υπερταχύτητάς του και ζητά τη συμβουλή τού Όλιβερ για το αν μπορεί να γίνει ήρωας ή να μείνει απλώς κάποιος που χτυπήθηκε από αστραπή. Σε ένα διαφημιστικό παρουσιάζεται ο Όλιβερ να εκπαιδεύει τον Μπάρρυ. Οι σειρές και οι χαρακτήρες τους διασταυρώνονται στα μέσα τού κύκλου, συμπεριλαμβανομένης τής Φελίσιτυς Σμόουκ, η οποία επισκέπτεται την Πόλη Σέντραλ, για να βοηθήσει τον Μπάρρυ στην νέα απειλή, τον Λέοναρντ Σναρτ και το κλεμμένο όπλο πάγου, ακολουθούμενο από το επεισόδιο όπου ο Όλιβερ παλεύει με τον Μπάρρυ, όταν ένας μετάνθρωπος με την ικανότητα ελέγχου τής διάθεσης προσβάλλει τον Μπάρρυ, που επιτίθεται στους συμμάχους του και στο αμέσως επόμενης μέρας επεισόδιο τής σειράς *Βέλος* στο οποίο ο Μπάρρυ βοηθά τον Όλιβερ να πιάσουν τον νέο εχθρό Κάπτεν Μπούμερανγκ. Ο Όλιβερ επανέρχεται στο επεισόδιο "Rogue Air", για να βοηθήσει τον Μπάρρυ να πολεμήσει τον Αντίστροφο-Φλας με τον Πυροθύελλα, χρησιμοποιώντας βέλη βελτιωμένα με νανίτες του Ρέυ Πάλμερ, ώστε να επιβραδύνουν τον Αντίστροφο-Φλας, ενώ ο ίδιος ζητά βοήθεια από τον Μπάρρυ στο φινάλε τού τρίτου κύκλου τής σειράς *Βέλος*. Οι δύο ήρωες θα διασταυρώνονται στους μελλοντικούς κύκλους των σειρών.

Στην Ελλάδα
-----------

Ο Green Arrow και ο Γρήγορος εν δράσει. (Απόσπασμά από τεύχος των εκδόσεων Ατλαντίς)
Ο Green Arrow στην Ελλάδα πρωτοπαρουσιάστηκε στο κοινό μέσω των εκδόσεων Ατλαντίς στην σειρά κόμικ "Τα Καλύτερα Κόμικς" που έγιναν πιο γνωστά ως "Διαπλανητικά-Παράξενα-Δυναμικά-Εκπληκτικά" που κυκλοφορούσαν εβδομαδιαίως για τρία χρόνια από ως το 1963. Εμφανιζόταν σε ιστορίες μαζί με τα άλλα μέλη τού Συνδικάτου τής Νεμέσεως (Λεγεώνα τής Δικαιοσύνης) όπως ονομαζόταν στη σειρά κόμικ.

Παραπομπές
----------

1. ↑  Eric Goldman (30 Μαΐου 2012). «Arrow Star Stephen Amell Talks About Playing TV's New Oliver Queen». IGN. Ανακτήθηκε στις 13 Νοεμβρίου 2013.
2. ↑  «'Green Arrow' TV series near pilot order at The CW!». *Entertainment Weekly*. 12 Ιανουαρίου 2012. Αρχειοθετήθηκε από το πρωτότυπο στις 2 Φεβρουαρίου 2014. Ανακτήθηκε στις 2 Ιανουαρίου 2012.
3. ↑  «The CW Gives Pilot Orders To 'Arrow', 'The Carrie Diaries' & 'Beauty And The Beast'». Deadline.com. 18 Ιανουαρίου 2012. Ανακτήθηκε στις 19 Ιανουαρίου 2012.
4. ↑  MacKenzie, Carina Adly (28 Ιουνίου 2012). «CW announces 2012 season premiere dates: Why do 'The Vampire Diaries,' 'Supernatural' and more start late?». *Zap2It*. Αρχειοθετήθηκε από το πρωτότυπο στις 29 Ιουνίου 2012. Ανακτήθηκε στις 28 Ιουνίου 2012.
5. ↑  Kondolojy, Amanda (22 Οκτωβρίου 2012). «'Arrow' Officially Picked Up for Full Season». *TV by the Numbers*. Αρχειοθετήθηκε από το πρωτότυπο στις 24 Οκτωβρίου 2012. Ανακτήθηκε στις 22 Οκτωβρίου 2012.
6. ↑  Villarreal, Yvonne (11 Φεβρουαρίου 2013). «CW's 'Arrow,' 'Vampire Diaries,' 'Supernatural' get early renewal». *Los Angeles Times*. Ανακτήθηκε στις 13 Φεβρουαρίου 2013.
7. ↑  Mittovich, Matt (24 Ιουνίου 2013). «Fall TV Premiere Dates: The CW Once Again Opens Its Season in October». *TV Line*. Αρχειοθετήθηκε από το πρωτότυπο στις 27 Ιουνίου 2013. Ανακτήθηκε στις 24 Ιουνίου 2013.
8. ↑  Kondolojy, Amanda (13 Φεβρουαρίου 2014). «'Reign', 'Arrow', 'Supernatural', 'The Originals' & 'The Vampire Diaries' Renewed by The CW». *TV by the Numbers*. Αρχειοθετήθηκε από το πρωτότυπο στις 22 Φεβρουαρίου 2014. Ανακτήθηκε στις 13 Φεβρουαρίου 2014.
9. ↑  «Exclusive: The Flash's Pilot Features an Arrow Crossover!». *TV Guide*. 15 Μαΐου 2014. Ανακτήθηκε στις 15 Μαΐου 2014.
10. ↑  Rackham, Casey. «The 'Flash'-'Arrow' crossover is going to be an annual event». Αρχειοθετήθηκε από το πρωτότυπο στις 28 Ιουνίου 2015. Ανακτήθηκε στις 18 Σεπτεμβρίου 2015.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
DC Comics |
| --- |
|  |
| 
Πρώην θυγατρική της Warner Bros. Discovery |
|  |
| Χαρακτήρες | 

|  |  |
| --- | --- |
| Ήρωες | 
* Aqualad
* Aquaman
* Batgirl (Μπάρμπαρα Γκόρντον)
* Blue Beetle
* Captain Marvel
* Cyborg
* Flash
* Green Arrow
* Green Lantern
* Plastic Man
* Superman
* Wonder Twins
* Wonder Woman
* Αρειανός Ανθρωποκυνηγός
* Γυναίκα Γεράκι
* Μαύρο Καναρίνι
* Batman
* Ντικ Γκρέισον
* Ρόι Χάρπερ
* Ρόμπιν
* Χόκμαν
 |
|  |
| Κακοί | 
* Bane
* Brainiac
* Λεξ Λούθορ
* Ντάρκσαϊντ
* Ντέθστροουκ
* Ρα'ς αλ Γκουλ
* Τζόκερ
 |
|  |
| Ομάδες | 
* Teen Titans
* Λεγεώνα της Δικαιοσύνης
* Ομάδα Αυτοκτονίας
 |
|  |
| Άλλοι | 
* Catwoman
* Θωρ (κόμικς)
* Δόκτωρ Μανχάταν
* Λόις Λέιν
* Χάρλεϊ Κουίν
 |

 |  |
|  |
| Κόμικς | 
* *Doomsday Clock: Ώρα Μηδέν*
* *Watchmen*
 |
|  |
| Σχετικά | 
* Κατάλογος ταινιών που βασίζονται σε κόμικς της DC
* Σύμπαν της DC
* Wayne Εnterprises
* Γκόθαμ Σίτι
* DC Studios
* Arrowverse
* Σύμπαν της DC (franchise)
 |
|  |
| 
* Κατηγορία Κατηγορία
 |

 |